钦定古今图书集成/明伦汇编/氏族典/第383卷 > 李安世
## 钦定古今图书集成/明伦汇编/氏族典/第383卷 > 李安世

按《魏书李孝伯传》：“孝伯兄祥，祥子安世，幼而聪悟，天
安初，拜中散，累迁主客令，迁给事中。时民困饥流散，
豪右多有占夺。安世乃上疏曰：‘今虽桑井难复，宜更
均量，令力业相称，细民获资生之利，豪右靡馀地之
盈’。”高祖深纳之。后均田之制起于此。出为安平将军、
相州刺史，假节赵郡公，以病免。太和十七年，卒于家。